

A rendelet elfogadásához 
minősített többség szükséges!

1. ELŐTERJESZTÉS
HARC KÖZSÉG ÖNKORMÁNYZATÁNAK KÉPVISELŐ-TESTÜLETE
2026. szeptember 29. napján 1700 órakor tartandó rendes, nyilvános ülésére


Tárgy: Döntés 2026. évi költségvetésről szóló 2/2026. (III.13.) önkormányzati rendelet módosításáról
Előterjesztő:  Tóth Gábor polgármester	                      
Készítette:     dr. Herczig Hajnalka jegyző
                       Bognárné Drubits Dália pénzügyi ügyintéző
Törvényességi ellenőrzést végezte: dr. Herczig Hajnalka jegyző


Tisztelt Képviselő-testület!

Az államháztartásról szóló 2011. évi CXCV. törvény (továbbiakban Áht.) 34.§ (1) bekezdése értelmében a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról a (2) és (3) bekezdésben meghatározott kivétellel a képviselő-testület dönt.
[bookmark: pr440id]Az Áht. 34.§ (2) bekezdése szerint a helyi önkormányzat költségvetési rendelete a polgármester számára lehetővé teheti a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.
[bookmark: pr441id]Az Áht. 34.§ (3) bekezdése értelmében a helyi önkormányzati költségvetési szerv bevételi előirányzatai és kiadási előirányzatai a Kormány rendeletében meghatározott esetben a helyi önkormányzati költségvetési szerv saját hatáskörében módosíthatóak, a kiadási előirányzatok egymás között átcsoportosíthatóak.
[bookmark: pr442id]Ugyanakkor az Áht. 34.§ (4) szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét.
A fenti kötelezettségének eleget téve a 2026. évi költségvetéséről szóló 2/2026. (III.13.) önkormányzati rendelet féléves módosítását az előterjesztés 1. melléklete szerint terjeszti a Képviselő-testület elé.

A fentiekre tekintettel javaslom a mellékelt rendelet-tervezet elfogadását:

Harc Község Önkormányzata Képviselő-testületének
…/2026. (IX.30.) önkormányzati rendelete
a 2026. évi költségvetésről szóló 2/2026. (III.13.) önkormányzati rendelet módosításáról

Harc, 2026. szeptember 21.				
P.H.

Tóth Gábor sk.
								  polgármester 
ÁLTALÁNOS INDOKOLÁS 

Harc Község Önkormányzatának 2026. évi költségvetéséről szóló önkormányzati rendelet módosításáról szóló rendelet-tervezethez 


A jogalkotásról szóló 2010. évi CXXX. törvény 18. §-ában foglaltak szerint eljárva a 2026. évi költségvetésről szóló önkormányzati rendelet-tervezetet az alábbiak szerint indokolom: 

A rendelet meghozatalára a helyi önkormányzatok és szerveik, a köztársasági megbízottak, valamint az egyes centrális alárendeltségű szervek feladat- és hatásköreiről szóló 1991. évi XX. törvény 138. § (1) bekezdés d) pontjának felhatalmazása alapján kerül sor.

Az államháztartásról szóló 2011. évi CXCV. törvény 34.§ (1) bekezdése értelmében a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról a (2) és (3) bekezdésben meghatározott kivétellel a képviselő-testület dönt.

Részletes indokolás:

1-11.§-hoz: A módosított bevételi és kiadási előirányzatokat tartalmazza
12.§-hoz: A rendeletben foglaltakat részletező és alátámasztó mellékletek a költségvetési rendelet módosításának megfelelően tartalmazzák az adatokat.
13.§-hoz: A hatályba léptető rendelkezéseket tartalmazza.



HATÁSVIZSGÁLAT 

Harc Község Önkormányzatának 2026. évi költségvetéséről szóló önkormányzati rendelet módosításáról szóló rendelet-tervezethez 


Társadalmi, gazdasági, költségvetési hatása: nincs
Környezeti és egészségügyi következmények: nincs
Adminisztratív terheket befolyásoló hatása: nincs
A jogszabály megalkotásának szükségessége: a rendelet módosításának kötelezettségét jogszabály írja elő.
A jogalkotás elmaradásának következményei: a rendeletalkotási kötelezettség be nem tartása esetén szankció várható.
A jogszabály alkalmazásához szükséges személyi, szervezeti, tárgyi és pénzügyi feltételek: rendelkezésre állnak.
Harc, 2026. szeptember 21.
							dr. Herczig Hajnalka
								jegyző 




